Peperangan Sekigahara

iku peperangan kang dumadi tanggal 15 September 1600 miturut kalèndher lunar (21 Oktober 1600 miturut kalèndher Grégorius) ing Sekigahara, distrik Fuwa, Provinsi Mino, Jepang.

Peperangan nglibataké pihak kang kabawah Tokugawa Ieyasu nglawan pihak Ishida Mitsunari gegandhèngan karo rebutan kakuwasan sawisé sédané Toyotomi Hideyoshi. Peperangan dimenangké déning pihak Tokugawa Ieyasu kang muluské dalan nuju kawanguné Keshogunan Tokugawa.

Endhem-endheman Peperangan Sekigahara duwé peran sajeroning ngliraké obahan nggulingké papréntahan Keshogunan Edo ing abad kaping 19 kang diwiwiti saka wewengkon han Satsuma lan Chōshū.

Pihak kang regejegan sajeroning peperangan iki kapérang dadi kubu Tokugawa (Wadyabala Lor) lan kubu panyengkuyung klan Toyotomi (Wadyabala Kulon). Klan Toyotomi dhéwé ora mihak salah siji pihak kang regejegan lan ora njupuk pérangan sajeroning peperangan.

Sawisé peperangan rampung, kakuwasan militèr luwih kasil dikuwasani pihak Tokugawa saéngga Peperangan Sekigahara uga misuwur kanthi aran Tenka wakeme no tatakai .

Nalika dumadiné peperangan durung dipigunakaké istilah Wadyabala Kulon lan Wadyabala Wétan. Kaloro istilah mau nembé dipigunakaké para sajarawan ing tembé wuri kanggo nyebut rong pihak kang regejegan.

 Wacan terusan 
 Fujii Jizaemon. Sekigahara kassen. Sekigahara: Sekigahara Kankō Kyōkai, 200?
 Fujii Jizaemon Sekigahara kassen shiryōshū. Tokyo: Shin-Jinbutsuoraisha, 1979.
 Kasaya Kazuhiko. Sekigahara kassen yonhyaku-nen no nazo. Tokyo: Shin-Jinbutsuoraisha, 2000.
 Shiramizu Tadashi. Zusetsu: Sekigahara no kassen. Gifu: Gifu Shimbunsha, 2000.
 Futaki Keinchi. Sekigahara kassen. seri Chūkōshinsho, Tokyo: Chūōkōron, 197?
 Miyakawa Hisako. Sekigahara gunki taisei 1-4. Kokushi Kenkyūkai, 1990.

 Pranala njaba 
 Péta wewengkon kakuwasan saben daimyo sarta kakuwatan kubu kulon lan kubu wétan 
  Situs resmi kutha Sekigahara, Gifu lokasi Peperangan Sekigahara 

Kategori:Sajarah Jepang
Kategori:Peperangan